ඒ අනුව පුද්ගලයින් 15,502ක් පළමු මාත්‍රාවත්, පුද්ගලයින් 125,647ක් දෙවැනි මාත්‍රාවත් ලබා ගෙන තිබෙනවා.රාජ්‍ය අමාත්‍ය මහාචාර්ය චන්න ජයසුමන කියා සිටියේ තෙවැනි මාත්‍රාවක් ලෙස අවුරුදු 20ට වැඩි සියලු දෙනාට ෆයිසර් එන්නත් ලබාදීම සඳහා මාත්‍රා මිලියන 14.5ක් ඇණවුම් කර ඇති බවයි.අවුරුදු 18ත් 19ත් අතර පාසැල් සිසුන් එන්නත් කිරීමේ නියමු ව්‍යාපෘතිය ලබන 15 වැනි දා කොළඹ දිස්ත්‍රික්කයෙන් ආරම්භ වීමට නියමිතයි.මේ අතර, කොරෝනා ආසාදනය වූ ගර්භනී මව්වරුන් හට පසු රෝගී තත්ත්වයන් වාර්තා වන බව කොළඹ කාසල් වීදියේ කාන්තා රෝහලේ ප්‍රසව හා නාරිවේද විශේෂඥ වෛද්‍ය සනත් ලැනරෝල් පවසනවා.ගෙවුණු දිනයේ කොරෝනා ආසාදිතයින් 746 දෙනෙකු හඳුනාගත් අතර, ඒ අනුව මෙරටින් වාර්තා වන සමස්ත ආසාදිතයින් සංඛ්‍යාව 524,937 ක් දක්වා ඉහළ ගියා.බ්‍රසීලය කොරෝනා මරණ සංඛ්‍යාව හය ලක්ෂය ඉක්ම වූ ලොව දෙවන රට බවට ඊයේ පත්වුණා.